Na temelju odredaba Nacionalne strategije za uključivanje Roma, za razdoblje od 2013. do 2020. godine i članka 37. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15. i 11/15. – pročišćeni tekst) Županijska skupština Koprivničko-križevačke županije na . sjednici održanoj 2016. donijela je

**AKCIJSKI PLAN ZA SOCIJALNO UKLJUČIVANJE ROMA**

**U KOPRIVNIČKO-KRIŽEVAČKOJ ŽUPANIJI,**

**ZA RAZDOBLJE OD 2017. DO 2020. GODINE**

1. **UVOD**

Prema popisu stanovništva 2011. godine na pitanje o nacionalnoj pripadnosti 925 osoba ili 0,8% stanovništva Koprivničko-križevačke županije izjasnilo se Romima. To je znatno više nego prilikom popisa stanovništva 2001. godine kada je popisano ukupno 125 Roma. Iz tablice je vidljivo kako najveći broj Roma živi na području grada Đurđevca (309) no kako najveći udio u stanovništvu imaju na području općine Peteranec (7,06%) i općine Drnje (4,46%). Iz stanja na terenu poznato je da je pripadnika ove nacionalne manjine znatno više.

Tablica Broj pripadnika romske nacionalne manjine po gradovima i općinama

|  |  |  |  |
| --- | --- | --- | --- |
|  | Ukupno stanovnika | Romi aps | Romi % |
| Đurđevac | 8.264 | 309 | 3,74 |
| Koprivnica | 30.854 | 149 | 0,48 |
| Križevci | 21.122 |  |  |
| Drnje | 1.863 | 83 | 4,46 |
| Đelekovec | 1.533 |  |  |
| Ferdinandovac | 1.750 | 1 | 0,06 |
| Gola | 2.431 |  |  |
| Gornja Rijeka | 1.779 |  |  |
| Hlebine | 1.304 | 26 | 1,99 |
| Kalinovac | 1.597 | 1 | 0,06 |
| Kalnik | 1.351 |  |  |
| Kloštar Podravski | 3.306 |  |  |
| Koprivnički Bregi | 2.381 | 4 | 0,17 |
| Koprivnički Ivanec | 2.121 |  |  |
| Legrad | 2.241 | 23 | 1,03 |
| Molve | 2.189 | 26 | 1,19 |
| Novigrad Podravski | 2.872 | 18 | 0,63 |
| Novo Virje | 1.216 |  |  |
| Peteranec | 2.704 | 191 | 7,06 |
| Podravske Sesvete | 1.630 |  |  |
| Rasinja | 3.267 | 79 | 2,42 |
| Sokolovac | 3.417 |  |  |
| Sveti Ivan Žabno | 5.222 |  |  |
| Sveti Petar Orehovec | 4.583 |  |  |
| Virje | 4.587 | 15 | 0,33 |
| Ukupno Koprivničko-križevačka županija | 115.584 | 925 | 0,8 |

Vijeće romske nacionalne manjine Koprivničko-križevačke županije izabrano je 2. srpnja 2015. godine. Koprivničko-križevačka županija (u daljnjem tekstu: Županija) financira rad i administrativne poslove za što su osigurana sredstva na razini proračuna Županije. Za programe i manifestacije romskih udruga redovito se dodjeljuju sredstva sukladno programu javnih potreba u kulturi i programu financiranja programskih aktivnosti udruga od interesa za Županiju te po potrebi iz sredstava proračunske zalihe, temeljem prijedloga romskih udruga.

Akcijski plan za socijalno uključivanje Roma u Koprivničko-križevačkoj županiji, za razdoblje od 2017. do 2020. godine (u daljnjem tekstu: Akcijski plan) proizlazi iz Nacionalne strategije za uključivanje Roma za razdoblje od 2013. do 2020. godine u kojoj je naveden i nacionalni pravni okvir vezan uz socijalno uključivanje Roma koji se proteže i na jedinice lokalne i područne (regionalne) samouprave.

Akcijski plan je međuresorska javna politika na lokalnoj i područnoj (regionalnoj) razini koja ima karakter socijalne politike jer obuhvaća mjere vezane uz socijalnu i zdravstvenu zaštitu, obrazovanje, zapošljavanje, zaštitu prava manjinskih skupina, a povezana je s resorima ekonomske, infrastrukturne i kulturne politike.

Ova javna politika je izrađena kroz pet faza koje su uključivale identifikaciju načina uspostave političkih ciljeva, formulaciju sadržaja politike, utvrđivanje legitimiteta pojedinih nositelja za provedbu aktivnosti javne politike, razradu provedbenog okvira te razradu evaluacijskog okvira i mehanizma prilagodbe.

Akcijski plan dijeli formalne i neformalne dionike u provedbi. Pod formalnim dionicima smatra se jedinica područne (regionalne) samouprave kao i jedinice lokalne samouprave na njenom području i njihove institucije te tijela državne uprave onda kada je nužna suradnja s centralnim sustavom.

Drugi dionici su Romi kao izravno ciljana populacija, udruge Roma, udruge koje se bave pružanjem socijalnih usluga ili drugi intervenori koji pružaju bilo kakve usluge ili potpore Romima, a koje su od humanitarnog ili kulturnog značaja.

Akcijski plan polazi od temeljnog načela zaštite od diskriminacije, kojim se jača integracija Roma u društvo i jačaju jednake mogućnosti u okviru svih resursa koji su dostupni većinskom stanovništvu. Sve mjere i aktivnosti koje prate Akcijski plan temeljene su na okolnostima koje su utvrđene ocjenom stanja kao diskriminatorne i koje onemogućavaju Rome u ostvarivanju jednakih prilika u lokalnoj zajednici, ali i šire. Pritom vrijedi napomenuti da Akcijski plan samo nadopunjuje postojeće javne politike na državnoj razini konkretizacijom mjera i aktivnosti na lokalnoj razini.

Prilikom razrade Akcijskog plana pažnja je posvećena općenitim nedostacima ciljeva kod izrade javnih politika s obzirom da se često postavlja veliki broj ciljeva među kojima je teško znati o kojim se ciljevima zapravo radi, ciljevi su previše općeniti i dvosmisleni, višestruki, a ponekad i međusobno suprotstavljeni.

Kako bi se Akcijski plan kao javna politika usmjerio ciljevima prema postizanju što veće operacionalizacije, dinamička struktura Akcijskog plana podijeljena je na dugoročne te operativne ciljeve kroz koje su specificirane mjere i aktivnosti vezane uz konkretne nositelje, dionike u provedbi, raspoložive izvore materijalnih resursa i ljudskih kapaciteta te vremenski tijek provedbe.

Akcijski plan temelji se na setu od šest indikatora koji su prema nacionalnim standardima procijenjeni od najveće važnosti za uključivanje Roma u društvenu zajednicu, a to su:

(1) prostorno i komunalno uređenje naselja, stanovanje i zaštita okoliša,

(2) suzbijanje siromaštva i socijalna skrb,

(3) predškolski i školski odgoj i obrazovanje,

(4) zdravstvena zaštita,

(5) statusna pitanja i

(6) kultura, sport i druge mjere za uključivanje Roma.

Akcijski plan izrađen je u suradnji s predstavnicima Vijeća romske nacionalne manjine u Koprivničko-križevačkoj županiji, predstavnicima romske nacionalne manjine u jedinicama lokalne samouparve na području Županije, predstavnicima udruga Roma i predstavnicima tijela jedinica područne (regionalne) i lokalne samouprave te predstavnicima državne uprave i drugih institucija koji pomažu u provedbi mjera vezanih uz socijalno uključivanje Roma u zajednicu, dok je procesom upravljao konzultantski tim Programa Ujedinjenih naroda za razvoj (UNDP-Hrvatska), uz financijsku podršku Nacionalne zaklade za razvoj civilnog društva i Europskog gospodarskog prostora i Kraljevine Norveške.

1. **OCJENA STANJA**

**2.1. Prostorno i komunalno uređenje naselja, stanovanje i zaštita okoliša**

Prema procjenama, najveći broj pripadnika romske nacionalne manjine živi na području grada Đurđevca i to njih 309 (procjena 450) raspoređenih u naselje s 65 stambenih objekata. Naselje je sastavni dio građevinske zone grada Đurđevca i ima priključke na električnu energiju i vodoopskrbu, no razlikuje se od naselja većinskog stanovništva po tome što dio naselja (unutrašnjost) nije asfaltiran i nema urbanih obilježja. Naselja romske populacije nalaze se i u Reki (22 stambena objekta s 70 stanovnika), Vlaislavu (8 objekata), Herešinu (9 objekata s 60 stanovnika) i Botovu (Općina Drnje s 14 objekata za 65 Roma).

Samo dio objekata u naseljima romske populacije je legaliziran. Primjerice, u naselju u Reki, prema stanju iz kolovoza 2016. godine, podneseno je 22 „urednih“ zahtjeva za izdavanje rješenja o izvedenom stanju. Izdano je 12 rješenja o izvedenom stanju. Za preostalih 10 nisu plaćene naknade za legalizaciju. U naselju u Herešinu podneseno je 10 zahtjeva no postupci nisu pokrenuti jer zahtjevi nisu uredni. Za sve nelegalno izgrađene objekte unutar naselja u Đurđevcu, Grad je dao izraditi geodetske i arhitektonske snimke koji su predani u Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, Ispostavu u Đurđevcu, te su objekti u postupku izdavanja rješenja o izvedenom stanju.

Potrebe za dodatna ulaganja u smislu nadogradnje građevinskih objekata, povezivanja s komunalnom infrastrukturom, izgradnjom asfalta i nogostupa postoje u naseljima u Đurđevcu (nedostaje odvodnja, asfalt i nogostup), Reki (nedostaje legalan pristup vodoopskrbi), Vlaislavu (ima samo pristup električnoj energiji) i Herešinu.

Naselje Botovo u Općini Drnje potpuno je dislocirano iz zone građevinskih objekata većinskog stanovništva, nalazi se na području koje nije obranjeno od poplava (i zbog toga je tijekom 2014. bilo pogođeno katastrofalnim poplavama), nema pristupa nikakvoj infrastrukturi, stanovništvo se na električnu energiju spaja ilegalno putem rasvjetnog stupa. Voda se povlači iz zemlje pomoću pumpe i stanovništvo se žali na probavne smetnje. Građevinski objekti nisu primjereni za stanovanje i cjelokupno stanovništvo nalazi se evidentno u apsolutnom siromaštvu. Navedeno naselje se može ocijeniti kao najlošije u cijeloj Koprivničko-križevačkoj županiji, a zbog izostanka bilo kakvih obilježja primjerenih za integriranu zajednicu, kao i opasnosti od prirodnih nepogoda, nema objektivnih mogućnosti poboljšanja uvjeta života na tom području.

Dislocirana naselja u principu imaju loše zdravstvene i higijenske uvjete. Problem zbrinjavanja i odvoza otpada na zadovljavajući način je riješen u naseljima u Đurđevcu i Reki, dok u drugim naseljima, kako upozoravaju pripadnici romske nacionalne manjine, postoji u tom pogledu problem. Problem predstavlja i nekontrolirano razmnožavanje pasa lutalica.

**2.2. Suzbijanje siromaštva i socijalna skrb**

Evidencija korisnika socijalne pomoći ne vodi se prema nacionalnosti (osim toga, podaci o tome tretiraju se kao službena tajna) pa je do točnog broja Roma korisnika socijalne pomoći, odnosno njihovog udjela u ukupnom broju korisnika teško doći. No, poznato je da su Romi tradicionalno ovisni o socijalnoj pomoći i da ih veliki broj prima najznačajniju pomoć u sustavu socijalne skrbi usmjerenu na suzbijanje siromaštva - zajamčenu minimalnu naknadu koju centri za socijalnu skrb, ustanove kojima je osnivač Republika Hrvatska, odobravaju temeljem Zakona o socijalnoj skrbi („Narodne novine“ broj 157/13, 152/14, 99/15 i 52/16.). Predstavnici romske nacionalne manjine žale se na primjenu određenih zakonskih odredbi koji se tiču ove pomoći. Centri za socijalnu skrb negiraju diskriminaciju romske nacionalne manjine u tom pogledu, te eventualni otežan pristup socijalnim pravima. Određeni broj Roma ne prima pomoć iz državnog proračuna i time je za njihovo socijalno zbrinjavanje veći teret stavljen na jedinice područne (regionalne) i lokalne samouprave. Činjenica i problem koji se čini potrebnim istaknuti i u Akcijskom planu jest i nenamjensko trošenje novca pojedinih pripadnika romske nacionalne manjine, kao i slučajevi eskalacije raznih oblika društveno neprihvatljivog ponašanja u romskim naseljima u vrijeme isplate socijalne pomoći. No radi se o problemu koji lokalna zajednica ne može riješiti bez državnih institucija i izmjena određenih zakonskih odredbi.

**2.2.1. Zapošljavanje**

Zapošljavanje je primarna mjera namjenjena suzbijanju siromaštva, s obzirom da se njime stječu prihodi kojima se mogu zadovoljiti osnovne životne potrebe. Većina mjera dostupnih za zapošljavanje pripadnika romske nacionalne manjine vezana je uz centralizirane funkcije Hrvatskog zavoda za zapošljavanje. U tom dijelu, kao najviše iskorištena mjera, izdvaja se korištenje programa javnih radova.

Ukupno su u javne radove od 2011. do kraj srpnja 2016. godine uključene 124 osobe romske nacionalne manjine. Iako zapošljavanje kroz ove programe ima donekle integrativnu ulogu, s druge strane ne otvara se tržište rada za romsku populaciju u javnom sektoru koji je dostupan svim građanima. Osim toga, nedostatak programa predstavlja i činjenica da osobe koje su radile u javnom radu dulje od 18 mjeseci unatrag 5 godina ne mogu biti ponovno uključene u javni rad.

Pored programa javnih radova, dostupnost drugih mjera za zapošljavanje, naročito one vezane uz osposobljavanje za rad ili prekvalifikaciju ograničena je zbog niskog obrazovanja romske populacije; većina nema završenu osnovnu školu. Zapošljavanje Roma u realnom sektoru je s jedne strane onemogućeno zbog nedostatka kvalifikacija i iskustva, a s druge strane i kod onih rijetkih koji su stekli odgovarajuće obrazovanje i iskustvo prisutna je, po njihovoj vlastitoj procjeni, visoko-prevalentna diskriminacija i to po osnovi boje kože i/ili zbog etničke pripadnosti.

**2.2.2. Socijalna zaštita**

Zakon socijalnoj skrbi općinama i gradovima nalaže da stanovnicima na svom području pomaže u podmirenju troškova stanovanja. Neke jedinice lokalne samouprave na području na kojima žive Romi to čine i više nego što ih na to prisiljava Zakon, dok neke za to nemaju fiskalnih kapaciteta. Koprivničko-križevačka županija osigurava pomoć za ogrjev socijalno ugroženima, među kojima je značajan broj Roma. Ipak, dominantan oblik pomoći vezan je uz primjenu Zakona o socijalnoj skrbi i zajamčenu minimalnu naknadu pri čemu se pripadnici romske nacionalne manjine susreću sa problemima u ostvarivanju prava, kako je ranije navedeno.

* 1. **Predškolski i školski odgoj i obrazovanje**

U pogledu predškolskog odgoja, određeno vrijeme je postojala mogućnost organiziranja skraćenog programa za romsku djecu. No, obaveza predškolskog odgoja prebačena je na jedinice lokalne samouprave, prije svega općine, koje nemaju dovoljno sredstava, dok je za Rome onda kada postoji, organiziranje predškolskog odgoja moguće i dva puta radi učenja jezika. Dodatan problem u iskorištenosti programa predškolskog odgoja je i dislociranost djece u naseljima romske nacionalne manjine jer se radi o djeci u dobi od pet godina koja bi morala imati osiguranu pratnju, što nije slučaj. U općini Drnje ima dosta djece romske nacionalne manjine, što bi upućivalo na potrebu angažmana romskog pomagača, no takvo rješenje treba imati u vidu samo kao privremeno.

Ured državne uprave u Koprivničko-križevačkoj županiji redovito šalje pozive roditeljima za upis djece u osnovnu školu, no kod romske nacionalne manjine postoji problem što je obavještavanje vezano uz adrese na kojima roditelji ne borave, a uz to se vezuje i problem migracija i neprijavljivanja mjesta prebivališta. Postoji problem polazaka u školu i motivacije za nastavak osnovnoškolskog obrazovaja, nesuradljivosti roditelja, za što škole imaju obavezu prijavljivanja, ukoliko dijete ne polazi osnovnu školu. U ekstremnim slučajevima predviđena je intervencija pravosuđa, no iako se roditeljima izriču kaznene sankcije, one ne djeluju učinkovito na promjenu ponašanja roditelja. Poseban je problem sa ženskom djecom koja napuštaju osnovnu školu u dobi do 15 godine; uz to se vezuju maloljetnički brakovi/zajednice i neodobravanje muževa da djevojke završe ili nastave školovanje.

Obrazovanje odraslih jedan je od osnovnih programa Pučkog otvorenog učilišta Koprivnica. Iako postoje određeni programi u njegovom provođenju, jednim dijelom vezani za nedovoljan broj zainteresiranih za uključivanj te u osiguranju sredstava u državnom proračunu, pripadnici romske nacionalne manjine stariji od 15 godina, ukoliko to doista žele, u mogućnosti su i prilici već nekoliko godina besplatno završiti osnovno obrazovanje.

Postojan je sustav sufinanciranja troškova za udžbenike u iznosu od 50%, no to često nije učinkovito za romsku nacionalnu manjinu jer roditelji obično nemaju preostali novac i potporu koju prime utroše na podmirivanje drugih životnih potreba. Iako postoji mogućnost korištenja istih udžbenika i u narednim školskim godinama, ostaje dojam da je prihvat i redistribuciju udžbenika potrebno organizirati na kvalitetniji način, uz aktivniju ulogu samih škola, ali i jedinica lokalne samouprave.

Dopunska nastava koja je organizirana zbog nedostatnog poznavanja hrvatskog jezika, dodatne satnice za nastavnike, pozitivan su primjer koji se počeo prakticirati, baš kao i aktivnosti koje na tom planu organiziraju same škole (npr. Osnovna škola „Braća Radić“ Koprivnica). Značajnu ulogu oko pomoći u učenju, između ostalog i za djecu romske nacionalne manjine, imao je Obiteljski centar koji je nažalost prestao s radom 2014. godine. Kao pozitivan primjer svakako se može navesti slikovna romsko-hrvatska slovarica izrađena u okviru projekta OŠ ˝Braća Radić˝ Koprivnica i Udruge za pomoć djeci i mladeži ˝Prijatelj˝ Koprivnica namijenjena učenicima nižih razreda romskog porijekla s ciljem lakšeg svladavanja nastave i učenja hrvatskog jezika.

* 1. **Zdravstvena zaštita**

Problem romske populacije vezan je za pravo na obvezno zdravstveno osiguranje koje  često,  dijelom zbog objektivnih, a dijelom i subjektivnih razloga, ne ostvaruju zbog nepravovremene prijave u Hrvatski zavod za zdravstveno osiguranje (npr. u roku 30 dana  od navršenih 18 godina života ili prestanka radnog odnosa, u roku 90 dana od završetka školske godine u kojoj su završile redovno školovanje i dr). Predstavnici romske nacionalne manjine tijekom izrade Akcijskog plana iznijeli su svoju procjenu da preko 50% odraslih Roma s područja županije nema obvezno zdravstveno osiguranje. Problem nastaje u situacijama ozljede i/ili bolesti kada često jedina mogućnost za ostvarivanje ovog prava jest članak 15. Zakona o obveznom zdravstvenom osiguranju (“Narodne novine” broj 80/13. i 137/13.). Njime je predviđeno da se osobama s prebivalištem, odnosno odobrenim stalnim boravkom u Republici Hrvatskoj koje su nesposobne za samostalan život i rad i nemaju sredstava za uzdržavanje i to nikako ne mogu ostvariti po drugoj osnovi, sukladno odredbama Pravilnika o mjerilima i postupku za utvrđivanje nesposobnosti za samostalan život i rad i nedostatak sredstava za uzdržavanje za osobe s prebivalištem u Republici Hrvatskoj kojima se zdravstvena zaštita ne osigurava po drugoj osnovi (“Narodne novine” broj 39/02.), prizna pravo na obvezno zdravstveno osiguranje kao osiguranim osobama temeljem rješenja Ureda državne uprave. Međutim, za izdavanje ovog rješenja potrebno je proći postupak vještačenja u Zavodu za vještačenje, profesionalnu rehabilitaciju i zapošljavanje osoba s invaliditetom koji je često dugotrajan, odnosno nije ga moguće provesti u kratkom/prihvatljivom roku. Ured državne uprave kao nadležno tijelo za provođenje postupka osiguranja zdravstvene zaštite nema utjecaja na trajanje postupka vještačenja,  a niti mogućnost, kao ranije (dok nije, posebnim Zakonom o profesionalnoj rehabilitaciji i zapošljavanju osoba s invaliditetom, „Narodne novine" broj 157/13., počeo s radom spomenuti Zavod), priznati mogućnost privremene zdravstvene zaštite odnosno privremenog prava na obvezno zdravstveno osiguranje. Ženska populacije romske nacionalne manjine upoznata je s činjenicom da se u slučaju trudnoće, ne provodi postupak vještačenja (žena na temelju uredovne potvrde nadležnog liječnika podnosi zahtjev te joj Ured odobrava zdravstvenu zaštitu na određeno vrijeme tj., do navršenih šest mjeseci života djeteta).

     Pripadnici romske nacionalne manjine u fazi izrade Akcijskog plana upozorili su i na probleme  vezane uz dostupnost primarne zdravstvene zaštite,  o tome da liječnici opće medicine odbijaju primiti pacijente uz obrazloženje da su sva mjesta popunjena, te da problemi postoje i u perinatalnoj, ginekološkoj zdravstvenoj zaštiti, kao i u prijemu i tretmanu djece od strane pedijatara.

Zavod za javno zdravstvo Koprivničko-križevačke županije provodi brojne aktivnosti u cilju očuvanja i unapređenje zdravlja populacije te sprječavanja i ranog otkrivanja bolesti u svih stanovnika Koprivničko-križevačke županije.

Edukacijom svih dobnih skupina stanovništva zagovaraju se zdravi stilovi života i prevencija bolesti, prati se zdravstveno stanje i unapređuje zdravlje djece i mladeži, osigurava se brza i pouzdana etiološka dijagnostika zaraznih bolesti, radi se na ranom otkrivanju i sprečavanju širenja zaraznih bolesti, nadzor nad provođenjem Programa obveznih cijepljenja i DDD mjera, provode se Nacionalni programi ranog otkrivanja raka dojke, debelog crijeva i vrata maternice, izvanbolničko liječenje ovisnika o alkoholu, drogi, duhanu, kocki i unapređuje mentalno zdravlje pojedinaca i obitelji. Na području Koprivničko-križevačke županije prate se zdravstveno-ekološki čimbenici okoliša koji mogu utjecati na zdravlje stanovništva.

Iako se zdravstvena problematika romske populacije ne može odvojeno promatrati jer se svi zdravstveni pokazatelji prate za cjelokupno stanovništvo pojedine županije u Republici Hrvatskoj, ipak se zbog dosadašnjeg pružanja pojedinih zdravstvenih intervencija može istaknuti kako romska populacija češće obolijeva od pojedinih zaraznih bolesti koje ukazuju na niski životni standard u pogledu održavanja osobne higijene, higijene stanovanja i okoliša.

Procijepljenost sve, pa tako i romske djece, na visokom je i zadovoljavajućem stupnju u cijeloj županiji. Unatoč tome, svjesni smo činjenice da veliki broj romske djece ne polazi redovito školu te da je i u fazi obaveznog osnovnog školovanja ranije napuštaju pa je upitno da li su onda ta djeca uredno procijepljena u skladu s obveznim Programom cijepljenja u Republici Hrvatskoj. Slična situacija vezana za procijepljenost je prisutna u predškolskoj dobi jer je onda obaveza roditelja da svoje dijete vodi odabranom liječniku opće medicine ili pedijatru i za preventivna cijepljenja što ponekad roditelji zanemaruju.

Što se tiče opskrbe vodom za piće poznata je činjenica da svi stanovnici Koprivničko-križevačke županije koji su priključeni na javnu vodoopskrbnu mrežu imaju dostupnu zdravstvenu ispravnu vodu za piće čija se ispravnost redovito kontrolira u skladu sa zakonskom regulativom, a da stanovništvo koje se snabdijeva vodom za piće iz vlastitih bunara ili preko pumpi nerijetko po različitim parametrima u smislu mikrobiološke i fizikalno-kemijske ispravnosti vode za piće pije zdravstvenu neispravnu vodu. Usprkos tome, na području Koprivničko-križevačke županije do sada nismo imali prijava grupiranja bolesti probavnog trakta koje bi bile posljedica konzumiranja neispravne vode za piće, nego samo pojedinačnih prijava enterokolitisa koji se ne mogu povezati isključivo s konzumacijom vode.

* 1. **Statusna pitanja**

Većina pripadnika romske nacionalne manjine na području Koprivničko-križevačke županije ima hrvatsko državljanstvo. U pogledu prijavljivanja prebivališta nema nikakvih problema.

* 1. **Kultura, sport i druge mjere za integraciju Roma**

Zaštita kulturne baštine, jezika i sportske aktivnosti najmanje su zastupljeni među svim istaknutim pitanjima koja su vezana uz položaj romske nacionalne manjine. Aktivnosti koje se provode na razini udruga romske nacionalne manjine vezane su uz jačanje glazbene i plesne kulture, no premalo je aktivnosti za njegovanje romskog jezika, što je i povezano sa nedostatkom vlastitog pisma. U programu Vijeća romske nacionalne manjine u Koprivničko-križevačkoj županiji predviđena su sredstva za aktivnosti usmjerene njegovanju jezika.

U vezi sa sportskim aktivnostima nedostaju sportska igrališta u naseljima; djeca i adolescenti nemaju gdje provoditi slobodno vrijeme. Resursi dostupni općoj populaciji generalno nisu dobro iskorišteni.

Od drugih mjera za integraciju Roma, Ministarstvo unutarnjih poslova – Odjel prevencije PU koprivničko-križevačke ističe se sa aktivnostima usmjerenim osnovnoškolskoj populaciji putem kojih se obuhvaća i romska populacija (nacionalni program „Zdrav za 5“ za suzbijanje svih oblika ovisnosti).

Velika uloga je u Vijećima za prevenciju kriminaliteta gdje se uz predstavnike MUP-a nalaze predstavnici različitih institucija i romske nacionalne manjine, koji mogu zajedničkom komunikacijom i suradnjom riješiti konkretne probleme na terenu.

Kao pozitivan primjer može se navesti suradnja MUP-a, Centra za socijalnu skrb Koprivnica i Općine Rasinja kojom se romskim obiteljima pomoglo u obradi zemljišta radi vlastitog uzgoja hrane. Odjel za prevenciju posebice se oslanja na Strategiju djelovanja policije u zajednici; donedavno su imali kontakt policajca u naselju romske nacionalne manjine u Đurđevcu koji je poznavao romski jezik, a značajno bi u tom dijelu pridonijelo i zapošljavanje policajca Roma. Odjelu za prevenciju generalno nedostaju promotivni materijali i sredstva za rad na terenu.

1. **DOSTUPNOST EUROPSKIH FONDOVA ZA PROGRAME INTEGRACIJE ROMA**

Pristupanjem Republike Hrvatske Europskoj uniji 1. srpnja 2013. godine otvorena je mogućnost povlačenja europskih strukturalnih fondova namijenjenih socijalnom uključivanju Roma. S obzirom na često ukazivanje na nedostatne financijske resurse koji predstavljaju prepreku u ostvarenju mjera za integraciju Roma, dobro programiranje i iskorištenost EU fondova od strane jedinica područne (regionalne) i lokalne samouprave mogu povećati izglede za uspješnu provedbu Akcijskog plana. Europska platforma protiv siromaštva i socijalne isključenosti predstalja okvir za postizanje ciljeva Europske unije vezanih uz smanjenje siromaštva i socijalne isključenosti za najmanje 20 milijuna ljudi do 2019. godine. Ta platforma među ostalome uključuje i bolje korištenje EU fondova za podršku socijalnom uključivanju i suzbijanju diskriminacije.

Nakon pristupanja Republike Hrvatske Europskoj uniji, postali su dostupni instrumenti kohezijske politike, a to su Europski fond za regionalni razvoj (EFRR), Europski socijalni fond (ESF) i Kohezijski fond.

*Europski fond za regionalni razvoj* bavi se jačanjem ekonomske i socijalne kohezije te smanjivanjem razlika između regija unutar EU. Uglavnom je usmjeren na infrastrukturne investicije, proizvodne investicije u cilju otvaranja radnih mjesta te na lokalni razvoj i razvoj malog i srednjeg poduzetništva. S obzirom da su ciljevi ovog fonda prvenstveno povezani sa lokalnim razvojem i suzbijanjem siromaštva, on je od krucijalne važnosti za ispunjenje mjera ovog Akcijskog plana u poboljšavanju uvjeta za rast i zapošljavanje kroz povećanje i poboljšanje kvalitete investiranja u fizički i ljudski kapital, razvoj inovacija i društva znanja, prilagodljivost gospodarskih i društvenih promjena, zaštitu i poboljšanje okoliša kao i administrativnu učinkovitost.

Pozornost svakako treba obratiti i na *Europski socijalni fond* čiji su ciljevi smanjenje razlika u životnom standardu i blagostanju u državama članicama Europske unije i njihovih regija te time promicanje gospodarske i socijalne kohezije. Sredstva su namijenjena poboljšanju kvalitete života građana EU omogućavanjem njihovog stjecanja vještina i boljih mogućnosti zapošljavanja.

*Kohezijski fond* je financijski mehanizam za financiranje velikih infrastrukturnih projekata u EU na području prometa i zaštite okoliša u svrhu postizanja gospodarske i socijalne kohezije Europske unije te poticanje održivog razvoja.

„PORA“ Razvojna agencija Podravine i Prigorja za promicanje i provedbu razvojnih aktivnosti u Koprivničko-križevačkoj županiji kao regionalni koordinator za Koprivničko-križevačku županiju sukladno članku 25. Zakona o regionalnom razvoju („Narodne novine“ broj 147/14) obavlja sljedeće poslove:

* koordinira i sudjeluje u izradi županijskih razvojnih strategija i drugih strateških razvojnih dokumenata na području županije,
* koordinira izradu akcijskih planova za provedbu županijskih razvojnih strategija,
* prati i potiče provedbu županijskih razvojnih strategija,
* sudjeluje u koordinaciji izrade i provedbi strategija razvoja urbanih područja te strategija razvoja jedinica lokalne samouprave s područja županije,
* koordinira poslove vezane uz središnju bazu,
* koordinira poslove poticanja regionalne konkurentnosti i sudjeluju u poslovima poticanja urbanog razvoja,
* koordinira aktivnosti jedinica lokalne samouprave vezane uz regionalni razvoj te sudjeluje u pripremi i provedbi razvojnih projekata jedinica lokalne samouprave,
* obavlja administrativne i stručne poslove za potrebe rada županijskog partnerstva,
* sudjeluje u radu županijskog partnerstva i partnerskog vijeća statističke regije te partnerskog vijeća urbanog područja,
* sudjeluje u pripremi i provedbi razvojnih projekata čiji su nositelji javnopravna tijela od interesa za društveni i gospodarski razvoj županije i statističke regije te cijele Hrvatske, a posebno projekata sufinanciranih sredstvima iz strukturnih i investicijskih fondova Europske unije,
* sudjeluje u pripremi i provedbi zajedničkih razvojnih projekta s drugim jedinicama lokalne i područne (regionalne) samouprave,
* surađuje s drugim regionalnim koordinatorima radi pripreme i provedbe zajedničkih projekata,
* sudjeluje u provedbi programa Ministarstva i drugih središnjih tijela državne uprave.

U nacrtu Županijske razvojne strategije Koprivničko-križevačke županije do 2020. godine u strateškom cilju 3 Povećati učinkovitost ljudskih potencijala i poboljšati društveni standard utvrđen je prioritet 3.5. Razvoj socijalnih usluga. Cilj navedenog prioriteta između ostalog je doprinijeti integraciji osoba i obitelji koje su na marginama zajednice ili u riziku za socijalno isključivanje. Svrha navedenog prioriteta je stvaranje jednakih mogućnosti za ranjive skupine te bolja integracija ranjivih skupina, a sve s ciljem osiguravanja jednakih mogućnosti za sve stanovnike županije te omogućavanja kvalitetnijeg života pojedinih skupina stanovništva. Planirana je i mjera 3.5.3. Socijalno uključivanje ranjivih skupina, što znači da je uključivanje Roma u društvenu zajednicu sadržano na razini prioriteta u Županijskoj razvojnoj strategiji.

1. **MJERE ZA UKLJUČIVANJE ROMA 2017. – 2020.**

**4.1. Prostorno i komunalno uređenje naselja, stanovanje i zaštita okoliša**

Sve aktivnosti kojima se zbog raznih specifičnosti u kojima nije moguće ostvariti stanovanje Roma u zajednici (naselju) koje su sami odredili doseljenjem, najčešće zbog nemogućnosti legalizacije bespravno izgrađenih objekata ili neadekvatnosti terena, osim uzimanja u obzir financijskih i infrastrukturnih kapaciteta lokalne zajednice, važno je unaprijed osobe koje se planira preseliti upoznati s planovima preseljenja te voditi računa o njihovim afinitetima i potrebama. Posebno treba imati u vidu potrebe višečlanih obitelji, starijih osoba i osoba s invaliditetom.

**Opći cilj**: Povećati životni standard Roma u Koprivničko-križevačkoj županiji

**Specifični ciljevi:**

1. Povećati broj legaliziranih objekata u naseljima romske nacionalne manjine,
2. Izgraditi odgovarajuće stambene objekte ,
3. Povećati dostupnost komunalne infrastrukture, priključaka na električnu i vodoopskrbnu mrežu,
4. Izgraditi urbana obilježja u naselju,
5. Spriječiti ilegalno proširenje naselja.

**MJERE I AKTIVNOSTI**

* + 1. **Povećanje prostorne i komunalne uređenosti naselja, osiguravanje zadovoljavajućeg životnog standarda i zaštita okoliša u stambenoj zoni**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Dopuna prostorne analize naselja u Koprivničko-križevačkoj županiji aktualnim stanjem | *Nositelj:*  Koprivnčko-križevačka županija  *Provedbeno tijelo:*  Upravni odjel za prostorno uređenje, gradnju, zaštitu okoliša i zaštitu prirode, Zavod za prostorno uređenje KCKŽŽ | Proračun Županije za 2017. i 2018. godinu | Dopunjena prostorna analiza sa podacima o broju bespravno izgrađenih objekata, broju objekata koji su primjereni za stanovanje i broju objekata koji se mogu legalizirati | 1. siječnja 2017. do 31. prosinca 2018. | Broj gradova i općina kojima je diseminirana analiza |
| Geodetska parcelacija i formiranje parcela nakon provedene legalizacije | *Nositelji:*  Grad Đurđevac,  Grad Koprivnica,  Grad Križevci  Općina Hlebine,  Općina Legrad,  Općina Novigrad Podravski,  Općina Rasinja,  Općina Virje  *Provedbena tijela*:  Odgovarajuća upravna tijela gradova i općina | Proračun jedinica lokalne samouprave za 2017. i 2018. godinu | Izrađena geodetska parcelacija i formiran prostorni obuhvat naselja u gradovima i općinama | 1. siječnja 2017. do 31. prosinca 2018. | Broj romskog stanovništva kojima su dostavljene informacije o geodetskoj parcelaciji naselja |
| Ishođenje prava vlasništva ili prava građenja na parcelama u državnom vlasništvu i vlasništvu JLS | *Nositelji:*  Grad Đurđevac,  Grad Koprivnica,  Grad Križevci,  Općina Hlebine,  Općina Legrad,  Općina Novigrad Podravski,  Općina Rasinja,  Općina Virje  *Provedbena tijela*:  Odgovarajuća upravna tijela gradova i općina | Proračun Županije i jedinica lokalne samouprave za 2017. i 2018. godinu  Postojeći imovinski resursi Republike Hrvatske | Ishodovano pravo vlasništva ili građenja na parcelama u državnom vlasništvu | 1. siječnja 2017. do 31. prosinca 2018. | Broj Roma kojima je državno zemljište dano u vlasništvo ili kojima je dano pravo građenja na parcelama u državnom vlasništvu |
| Izmještanje stanovništva iz naselja Botovo u Općini Drnje | Nositelj:  Koprivničko-križevačka županija  *Provedbena tijela*:  Upravni odjel za prostorno uređenje, gradnju, zaštitu okoliša i zaštitu prirode KKŽ,  Jedinice lokalne samouprave i njihova tijela | Proračun Županije i jedinica lokalne samouprave za 2017., 2018., 2019. i 2020. godinu  Postojeći imovinski resursi gradova na području županije | Stanovništvo iz naselja izmješteno u stanove i kuće za socijalne potrebe u gradovima Đurđevac, Koprivnica i Križevci, prazne kuće u općinama ili novoizgrađene objekte | 1. siječnja 2017. do 31. prosinca 2020. | Broj Roma izmještenih u stanove i kuće |
| Povezivanje na i izgradnja infrastrukture za odvodnju za naselje u Đurđevcu | Nositelj:  Grad Đurđevac  *Provedbena tijela*:  Odgovarajuće upravno tijelo | Državni proračun za 2018., 2019. i 2020. godinu,  EU izvori financiranja | Objekti u naselju priključeni na odvodnu mrežu | 1. siječnja 2018. do 31. prosinca 2020. | Broj objekata priključenih na odvodnu mrežu |
| Izgradnja asfalta i nogostupa u naselju u Đurđevcu | Nositelj:  Grad Đurđevac  *Provedbena tijela*:  Odgovarajuće upravno tijelo | Državni proračun za 2018., 2019. i 2020. godinu,  EU izvori financiranja | Izgrađen asfalt i nogostup u naselju | 1. siječnja 2018. do 31. prosinca 2020. | Površina pokrivena asfaltom i nogostupom |
| Izgradnja vodovodne infrastrukture u naselju Reka | Nositelj:  Grad Koprivnica  *Provedbena tijela*:  Upravni odjel za izgradnju grada i prostorno uređenje, nadležno trgovačko društvo u kojem Grad ima udio u vlasništvu | Proračun Grada Koprivnice za 2017. i 2018. godinu;  EU izvori financiranja | Naselje legalno spojeno na vodoopskrbnu infrastrukturu. | 1. siječnja 2017. do 31. prosinca 2018. | Broj priključaka na vodoopskrbnu infrastrukturu |
| Izgradnja vodovodne infrastrukture u Vlaislavu | Nositelji:  Općina Novigrad Podravski, Komunalije Đurđevac  *Provedbena tijela*:  Odgovarajuće upravno tijelo Općine | Proračun Općine Novigrad Podravski za 2017., 2018., 2019. i 2020. godinu godinu,  EU izvori financiranja | Naselje legalno spojeno na vodoopskrbnu infrastrukturu. | 1. siječnja 2017. do 31. prosinca 2020. | Broj priključaka na vodoopskrbnu infrastrukturu |
| Izgradnja asfalta i nogostupa u naselju u Vlaislavu | Nositelj:  Općina Novigrad Podravski  *Provedbeno tijelo*:  Odgovarajuće upravno tijelo | Proračun Općine Novigrad Podravski za 2018., 2019. i 2020. godinu, EU izvori financiranja | Izgrađen asfalt i nogostup u naselju | 1. siječnja 2018. do 31. prosinca 2020. | Površina pokrivena asfaltom i nogostupom |
| Zaustavljanje nelegalne gradnje u naseljima | *Nositelj*:  Građevinska inspekcija, Odjel za Koprivničko-križevačku županiju | Državni proračun za 2017., 2018. 2019. i 2020. godinu | Zaustavljeno nelegalno proširivanje naselja. | 1. siječnja 2017. do 31. prosica 2020. | Broj objekata za koje je spriječena nelegalna gradnja; broj srušenih neuseljenih objekata |
| Gospodarenje otpadom: osiguravanje redovnog odvoza smeća i glomaznog otpada | Nositelji:  Jedinice lokalne samouprave  *Provedbena tijela*:  Odgovarajuća upravna tijela gradova i općina | Proračuni jedinica lokalne samouprave za 2017., 2018., 2019., i 2020. | Povećani higijenski standardi naselja romske nacionalne manjine. | 1. siječnja 2017. do 31. prosinca 2020. | Količina otpada odvezenog u cc3;  Broj periodičnog odvoženja glomaznog otpada;  Broj kanti za smeće po broju stanovnika u naselju;  Učestalost odvoza smeća |

**4.2. Suzbijanje siromaštva i socijalna skrb**

**Opći cilj**: Smanjiti izloženost Roma siromaštvu

**Specifični ciljevi:**

1. Povećanje uključenosti Roma u tržište rada,
2. Povećanje obuhvata Roma programina socijalne zaštite.

**MJERE I AKTIVNOSTI**

**4.2.1. Povećanje razine gospodarske aktivnosti i zapošljavanja romske populacije**

Iako je ocjena stanja u ovom Akcijskom planu ovdje pokazala visoku iskorištenost mjera javnih radova kroz politiku Hratskog zavoda za zapošljavanje, ta je mjera ovdje izostavljena zbog njezinog privremenog karaktera i nedostatka održivosti. Veću pozornost treba posvetiti mjerama nadalje tabelarno navedenim kako bi se povećala razina gospodarske aktivnosti Roma i mogućnost njihovog zapošljavanja i samozapošljavanja.

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Informiranje, edukacija i savjetovanje Roma o mogućnosti zapošljavanja i/ili samozapošljavanja | Nositelj:  Hrvatski zavod za zapošljavanjePodručni ured Križevci  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Državni proračun – redovna djelatnost HZZ-a za 2017., 2018., 2019. i 2020. godinu  Proračun Županije i jedinica lokalne samouprave za programe i projekte organizacija civilnog društva.  EU izvori financiranja | Povećan broj Roma obuhvaćen aktivnostima informiranja, edukacije i savjetovanja o mogućnostima zapošljavanja i/ili samozapo-šljavanja | 1. siječnja 2017. do 31. prosinca 2020. | Broj Roma direktnih korisnika;  Broj potpora organizacijama civilnog društva;  Iznos potpora organizacijama civilnog društva;  Količina podijeljenog informativnog i edukativnog materijala |
| Informiranje poslodavaca o mjerama zapošljavanja Roma te senzibilizacija poslodavaca u cilju smanjenja predrasuda prema Romima | Nositelj:  Hrvatski zavod za zapošljavanjePodručni ured Križevci  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Državni proračun – redovna djelatnost HZZ-a za 2017., 2018., 2019. i 2020. godinu.  EU izvori financiranja | Povećan broj poslodavaca koji su spremni zaposliti pripadnike romske nacionalne manjine. | 1. siječnja 2017. do 31. prosinca 2020. | Broj poslodavaca obuhvaćenih aktivnostima; broj Roma koji su se uspjeli zaposliti;  Broj potpora organizacijama civilnog društva; Iznos potpora organizacijama civilnog društva;  Količina podijeljenog informativnog i edukativnog materijala |

**4.2.2. Unapređenje kvalitete života socijalno ugroženog romskog stanovništva**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Povećanje proračunskih sredstava JLS za socijalne naknade | Nositelji:  Jedinice lokalne samouprave  *Provedbena tijela*:  Odgovarajuća upravna tijela gradova i općina | Proračuni jedinica lokalne samouprave za 2017., 2018., 2019., i 2020. | Smanjenje ugroženosti od siromaštva romske nacionalne manjine. | 1. siječnja 2017. do 31. prosinca 2020. | Broj Roma koji su primili socijalne naknade;  Ukupan iznos podijeljenih naknada na godišnjoj razini |
| Informiranje Roma o pravima iz sustava socijalne skrbi i odobravanje besplatne pravne pomoći | Nositelji:  Centri za socijalnu skrb, Ured državne uprave, Jedinice lokalne samouprave  *Provedbena tijela*:  Odgovarajuća upravna tijela gradova i općina  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva;  Hrvatska odvjetnička komora | Proračuni jedinica lokalne samouprave za 2017., 2018., 2019., i 2020. godinu  Ministarstvo pravosuđa – program BPP.  Hrvatska odvjetnička komora – redovna djelatnost, BPP | Smanjenje rizika od siromaštva romske nacionalne manjine. | 1. siječnja 2017. do 31. prosinca 2020. | Broj direktnih korisnika Roma;  Broj žalbi u postupcima za priznavanje prava iz socijalne skrbi;  Broj pozitivno riješenih predmeta; Broj potpora organizacijama civilnog društva; Iznos potpora organizacijama civilnog društva |
| Povezivanje romske populacije sa organizacijama civilnog društva pružateljicama socijalnih usluga | Nositelji:  Županija, jedinice lokalne samouprave  *Provedbena tijela*:  Odgovarajuća upravna tijela Županije, gradova i općina  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Proračuni Županije i jedinica lokalne samouprave za 2017., 2018., 2019., i 2020. godinu | Smanjenje rizika i od siromaštva romske nacionalne manjine | 1. siječnja 2017. do 31. prosinca 2020. | Broj direktnih korisnika Roma koji su koristili socijalne usluge |

**4.3. Predškolski i školski odgoj i obrazovanje**

**Opći cilj**: Poboljšati obrazovnu strukturu Roma

**Specifični ciljevi:**

1. Povećanje uključenosti Roma u predškolski odgoj,
2. Povećanje stope pismenosti Roma,
3. Povećanje broja Roma u srednjoškolskom obrazovanju,
4. Povećanje broja visoko-obrazovanih Roma.

**MJERE I AKTIVNOSTI**

* + 1. **Osigurati predškolski odgoj romskoj djeci**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Organizacija pratnje za djecu uključenu u program predškolskog obrazovanja | Nositelji:  Jedinice lokalne samouprave  *Provedbena tijela*:  Odgovarajuća upravna tijela gradova i općina    Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Proračuni jedinica lokalne samouprave za 2017., 2018., 2019., i 2020. godinu | Povećan broj djece uključene u predškolski odgoj | 1. siječnja 2017. do 31. prosinca 2020. | Broj djece Roma uključenih u predškolski odgoj na godišnjoj razini |

* + 1. **Povećati osnovnoškolsko, srednjoškolsko i visokoškolsko obrazovanje Roma**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Pomoć roditeljima i edukacija roditelja u svrhu uključivanja i ostanka djece u osnovnoj školi | Nositelji:  Županija, jedinice lokalne samouprave, Ured državne uprave, Centri za socijalnu skrb  *Provedbena tijela*:  Odgovarajuća upravna tijela Županije, gradova i općina    Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Proračun Županije i jedinica lokalne samouprave za 2017., 2018., 2019., i 2020. godinu  Državni proračun- sredstva za redovnu djelatnost Ureda državne uprave i Centara za socijalnu skrb | Povećan broj Roma koji završavaju osnovnu školu | 1. siječnja 2017. do 31. prosinca 2020. | Broj roditelja koji su primili pomoć;  Broj djece koja su završila osnovnu školu na godišnjoj razni;  Stopa napuštanja osnovnog obrazovanja; Broj programa |
| Osnovnoškolsko obrazovanje odraslih | Nositelji:  Jedinice lokalne samouprave  *Provedbena tijela*:  Odgovarajuća upravna tijela gradova i općina, Ministarsvo znanosti, obrazovanja i sporta, Hrvatski zavoda za zapošljavanje Područni ured Križevci, Ured državne uprave u KCKŽŽ | Proračuni jedinica lokalne samouprave za 2017., 2018., 2019., i 2020. godinu  Državni proračun-sredstva za provedbu programa preko POU, te za redovnu djelatnost HZZ-a i Ureda državne uprave u KCKŽŽ | Povećan broj Roma koji završavaju osnovnu školu | 1. siječnja 2017. do 31. prosinca 2020. | Broj odraslih Roma koji su završili osnovnu školu;  Stopa napuštanja osnovnog obrazovanja |
| Osiguravanje asistenata u nastavi u osnovno-školskom obrazovanju | Nositelj:  Koprivničko-križevačka  županija  *Provedbena tijela*:  Upravni odjel za obrazovanje, kulturu, znanost, sport i nacionalne manjine | Proračun Županije i jedinica lokalne samouprave za 2017., 2018., 2019., i 2020. godinu  Državni proračun  EU izvori financiranja | Povećan broj djece Roma sa završenom osnovnom školom | 1. siječnja 2017. do 31. prosinca 2020. | Broj Roma koju su završili osnovnoškolsko obrazovanje;  Broj asistenata u nastavi |
| Povećati broj Roma u srednjoškolskom obrazovanju | Nositelj:  Koprivničko-križevačka  županija  *Provedbena tijela*:  Upravni odjel za obrazovanje, kulturu, znanost, sport i nacionalne manjine  *Suradnici:*  Predstavnici i vijeća romske nacionalne manjine na područnoj (regionalnoj) razini;  Obrazovne ustanove kojima su osnivač Županija i gradovi | Proračun Županije 2017., 2018., 2019. i 2020. godinu  Državni proračun  EU izvori financiranja | Povećan broj Roma sa završenom srednjom školom | 1. siječnja 2017. do 31. prosinca 2020. | Broj Roma koji su završili srednjoškolsko obrazovanje; Broj održanih edukacija; Broj učenika kojima su sufinancirani udžbenici |
| Stipendiranjem i kreditiranjem povećati broj visoko obrazovanih Roma | Nositelji:  Koprivničko-križevačka  Županija i jedinice lokalne samouprave  *Provedbena tijela*:  Upravni odjel za obrazovanje, kulturu, znanost, sport i nacionalne manjine, Odgovarajuća upravna tijela gradova i općina  *Suradnici:*  Predstavnici i vijeća romske nacionalne manjine na lokalnoj i područnoj (regionalnoj) razini | Proračun Županije i proračuni jedinica lokalne samouprave za 2017., 2018., 2019. i 2020. godinu  Proračuni Sveučilišta iz centraliziranog financiranja – stipendiranje | Povećan broj Roma sa visokoškolskim obrazovanjem | 1. siječnja 2017. do 31. prosinca 2020. | Broj Roma koji su završili visokoškolsko obrazovanje; Broj dodijeljenih stipendija i kredita |

* + 1. **Uključivanje romskih pomagača za rad u školama**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Pomoć u provođenju nastave | Nositelji:  Jedinice lokalne samouprave  *Provedbena tijela*:  Odgovarajuća upravna tijela gradova i općina; škole | Proračuni jedinica lokalne samouprave za 2017., 2018., 2019. i 2020. godinu  Državni proračun na liniji provedbe Nacionalne strategije  EU izvori financiranja | Povećana integracija Roma u proces obrazovanja | 1. siječnja 2017. do 31. prosinca 2020. | Broj uključenih romskih asistenata u provođenju nastave;  Broj učenika kojima je pružena asistencija na godišnjoj razini;  Broj učenika koji su završili osnovnu ili srednju školu |

* 1. **Zdravstvena zaštita**

**Opći cilj**: Povećati zdravstveni standard Roma

**Specifični ciljevi**:

1. Povećati znanje Roma o osobnoj higijeni i zdravim stilovima života,
2. Suzbijati zarazne bolesti u romskoj populaciji,
3. Osigurati pravo na zdravstvenu zaštitu.

**MJERE I AKTIVNOSTI**

* + 1. **Povećanje standarda zdravog življenja**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Edukacija o osobnoj higijeni i zdravim stilovima života | Nositelj:  Koprivničko-križevačka županija  *Provedbena tijela:*  Zavod za javno zdravstvo KCKŽŽ  Suradnici:  Dom zdravlja KCKŽŽ i njegove ispostave u Križevcima i Đurđevcu, koncesionari,  Predstavnici i vijeća romske nacionalne manjine na područnoj (regionalnoj) razini,  Organizacije civilnog društva. | Proračun Županije i proračuni jedinica lokalne samouprave za 2017., 2018., 2019. i 2020 godinu.  Sredstva Zavoda za javno zdravstvo KCKŽŽ i Doma zdravlja KCKŽŽ  Državni proračun na liniji provedbe Nacionalne strategije  Državni proračun; programi i projekti iz područja zdravstva | Stjecanje znanja o osobnoj higijeni i zdravim stilovima života. | 1. siječnja 2017. do 31. prosinca 2020. | Broj održanih eduakacija |
| Edukacija o reproduktivnom zdravlju i planiranju obitelji | Nositelj:  Koprivničko-križevačka županija  Provedbena tijela:  Zavod za javno zdravstvo KCKŽŽ  Suradnici:  Dom zdravlja KCKŽŽ i njegove ispostave u Križevcima i Đurđevcu, koncesionari,  Predstavnici i vijeća romske nacionalne manjine na područnoj (regionalnoj) razini,  Organizacije civilnog društva | Proračun Županije i proračuni gradova za 2017., 2018., 2019. i 2020. godinu.  Sredstva Zavoda za javno zdravstvo KCKŽŽ i Doma zdravlja KCKŽŽ;  Državni proračun na liniji provedbe Nacionalne strategije  Državni proračun; programi i projekti iz područja zdravstva | Stjecanje znanja o promjenama vezanim za pubertet i higijenu, spolno prenosivim bolestima i planiranju obitelji | 1. siječnja 2017. do 31. prosinca 2020. | Broj održanih edukacija |

* + 1. **Sprječavanje širenja zaraznih bolesti**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Edukacija o zaraznim bolestima i mjerama prevencije | Nositelj:  Koprivničko-križevačka županija  Provedbena tijela:  Zavod za javno zdravstvo KCKŽŽ  Suradnici:  Dom zdravlja KCKŽŽ i njegove ispostave u Križevcima i Đurđevcu, koncesionari,  Predstavnici i vijeća romske nacionalne manjine na područnoj (regionalnoj) razini,  Organizacije civilnog društva | Proračun Županije i proračuni jedinica lokalne samouprave za 2017., 2018., 2019. i 2020. godinu.  Sredstva Zavoda za javno zdravstvo KCKŽŽ i Doma zdravlja KCKŽŽ  Državni proračun na liniji provedbe Nacionalne strategije  Državni proračun; programi i projekti iz područja zdravstva | Stjecanje znanja o osobitostima zaraznih bolesti, važnosti ranog otkrivanja i liječenja te mjerama prevencije | 1. siječnja 2017. do 31. prosinca 2020. | Broj održanih edukacija |
| Nadzor nad procijepljenosti djece | Nositelj:  Koprivničko-križevačka županija  Provedbena tijela:  Zavod za javno zdravstvo KCKŽŽ  Suradnici:  Dom zdravlja KCKŽŽ i njegove ispostave u Križevcima i Đurđevcu, koncesionari,  Predstavnici i vijeća romske nacionalne manjine na područnoj (regionalnoj) razini,  Organizacije civilnog društva | Sredstva Zavoda za javno zdravstvo KCKŽŽ i Doma zdravlja KCKŽŽ | Postizanje zadovoljavajućeg cjepnog obuhvata djece | 1. siječnja 2017. do 31. prosinca 2020. | Procjepljenost djece; Broj izvršenih nadzora nad timovima cjepitelja; Incidencija zaraznih bolesti koje je moguće spriječiti cijepljenjem u dječjoj dobi |
| Nadzor nad vodom za piće iz javne vodoopskrbne mreže | Nositelj:  Koprivničko-križevačka županija  Provedbeno tijelo:  Zavod za javno zdravstvo KCKŽŽ | Proračuni Županije i proračuni jedinica lokalne samouprave za 2017., 2018., 2019. i 2020. godinu.  Sredstva Zavoda za javno zdravstvo KCKŽŽ | Osiguranje zdravstveno ispravne vode za piće | 1. siječnja 2017. do 31. prosinca 2020. | Broj analiziranih uzoraka vode za piće s pratećim izvještajima |
| Osiguravanje zdravstveno ispravne vode putem cisterne u naselju Botovo, Općina Drnje | Nositelj:  Koprivničko-križevačka županija  Provedbena tijela:  Općina Drnje;  Vijeće romske nacionalne manjine | Proračun Županije za 2017. godinu i nadalje prema potrebi | Osigurana zdravstveno ispravna voda za piće | 1. siječnja 2017. do  izmještanja stanovnika iz naselja | Količina dostavljene vode u cc3 |
| Nadzor nad provedbom preventivnih mjera dezinfekcije, dezinsekcije i deratizacije | Nositelji:  Jedinice lokalne samouprave  Provedbena tijela:  Zavod za javno zdravstvo KCKŽŽ, ovlašteni izvoditelji mjera dezinfekcije, dezinsekcije i deratizacije | Proračun Županije i proračuni jedinica lokalne samouprave za 2017., 2018., 2019. i 2020. godinu.  Sredstva Zavoda za javno zdravstvo KCKŽŽ | Održavanje populacije glodavaca i infestacije insektima na biološki prihvatljivom minimumu | 1. siječnja 2017. do 31. prosinca 2020. | Broj nadzora nad provedbom preventivnih mjera dezinfekcije, dezinsekcije i deratizacije u romskim naseljima |

* + 1. **Povećanje dostupnosti i prihvatljivosti zdravstvene zaštite**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Pružanje pomoći za ostvarivanje prava na zdravstveno osiguranje | Nositelji:  Ured državne uprave, jedinice lokalne samouprave  *Provedbena tijela*:  Odgovarajuća upravna tijela gradova i općina  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Hrvatski zavod za zdravstveno osiguranje | Proračuni jedinica lokalne samouprave za 2017., 2018., 2019. i 2020. godinu. | Povećan broj Roma sa zdravstvenim osiguranjem | 1. siječnja 2017. do 31. prosinca 2020. | Broj Roma koji su osvarili pomoć u vezi ostvarivanja prava na zdravstveno osiguranje |

* 1. **Statusna pitanja**

**Opći cilj**: Osigurati prava Roma na priznavanje statusa.

**Specifični ciljevi**:

1. Nastaviti rješavati pitanja vezana uz pravo Roma na državljanstvo,
2. Urediti pravo Roma na prebivalište.

**MJERE I AKTIVNOSTI**

**4.5.1. Stjecanje hrvatskog državljanstva i boravak stranaca**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Pružanje pomoći za stjecanje hrvatskog državljanstva i ispunjavanje obaveza stranaca | Nositelji:  Jedinice lokalne samouprave  *Provedbena tijela*:  Odgovarajuća upravna tijela gradova i općina  Suradnici:  Ured državne uprave,  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Proračuni jedinica lokalne samouprave za 2017., 2018., 2019. i 2020. godinu. | Broj Roma bez hrvatskog državljanstva sveden na minimum | 1. siječnja 2017. do 31. prosinca 2020. | Broj Roma koji su stekli hrvatsko državljanstvo;  Broj stranaca na stalnom boravku;  Broj stranaca na privremenom boravku;  Broj apatrida |

**4.5.2. Prebivalište Roma**

Mogućnost uređenja prebivališta povezana je sa mjerama legalizacije i prostornog uređenja, a za njegovo upisivanje primjenjuju se odredbe odgovarajućeg općeg propisa.

* 1. **Kultura, sport i druge mjere za integraciju Roma**

**Opći cilj**: Olakšati integraciju romske nacionalne manjine u većinsko stanovništvo.

**Specifični ciljevi**:

1. Poticati kulturne i sportske aktivnosti Roma,
2. Poticati mjere jačanja sigurnosti u zajednici.

**MJERE I AKTIVNOSTI**

**4.6.1. Razvoj kulture romske zajednice**

|  |  |  |  |  |  |
| --- | --- | --- | --- | --- | --- |
| **Aktivnosti** | **Nositelji i provedbena tijela** | **Raspoloživi resursi** | **Očekivani rezultati** | **Rokovi provedbe** | **Indikatori praćenja** |
| Podizanje svijesti o kulturi romske zajednice i čuvanju njene baštine | Nositelji:  Koprivničko-križevačka županija i jedinice lokalne samouprave  Provedbena tijela:  Upravni odjel za obrazovanje, kulturu, znanost, sport i nacionalne manjine; Odgovarajuća upravna tijela gradova i općina  Ministarstvo kulture  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Proračuni Županije i jedinica lokalne samouprave za 2017., 2018., 2019. i 2020. godinu  Savjet za nacionalne manjine – sredstva za udruge i kulturno-umjetnička društva  Ministarstvo kulture – redovna sredstva za jačanje kulturne baštine nacionalnih manjina  EU izvori financiranja | Razvijena svijest romske populacije o čuvanju kulturne baštine romske zajednice | 1. siječnja 2017. do 31. prosinca 2020. | Broj kulturno-umjetničkih manifestacija;  Posjećenost kulturno-umjetničkih manifestacija;  Broj dodijeljenih potpora udrugama i KUD;  Iznos dodijeljenih sredstava na godišnjoj razini |
| Podizanje svijesti romske zajednice o potrebi razvoja sporta, bavljenja sportom i organiziranja u sportske udruge | Nositelji:  Koprivničko-križevačka županija i jedinice lokalne samouprave  Provedbena tijela:  Upravni odjel za obrazovanje, kulturu, znanost, sport i nacionalne manjine; Odgovarajuća upravna tijela gradova i općina  Ministarstvo nadležno za sport  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Proračun Županije i proračuni jedinica lokalne samouprave za 2017., 2018., 2019. i 2020. godinu  Savjet za nacionalne manjine – sredstva za sportske udruge  Ministarstvo nadležno za sport – redovna sredstva za razvoj sportske kulturenacionalnih manjina  EU izvori financiranja | Razvijena svijest romske populacije o potrebi bavljenja sportom i organiziranja u sportske udruge | 1. siječnja 2017. do 31. prosinca 2020. | Broj sportskih manifestacija;  Posjećenost sportskih i drugih manifestacija;  Broj dodijeljenih potpora pojedincima i udrugama;  Iznos dodijeljenih sredstava na godišnjoj razini |
| Podizanje razine sigurnosti u zajednic | Nositelji:  Županijska i gradska vijeća za prevenciju  Provedbena tijela:  Centri za socijalnu skrb;  Obrazovne ustanove;  Policijska uprava koprivničko-križevačka  Suradnici:  Predstavnici i vijeća romske nacionalne manjine na lokalnoj i područnoj (regionalnoj) razini;  Organizacije civilnog društva | Proračun Županije i proračuni jedinica lokalne samouprave za 2017., 2018., 2019. i 2020. godinu  Državni proračun – redovna djelatnost Centara za socijalnu skrb i Policijske uprave | Povećana razina sigurnosti | 1. siječnja 2017. do 31. prosinca 2020. | Broj stanovnika zajednica uključen u preventivne aktivnosti;  Incidencija slučajeva obiteljskog i vršnjačkog nasilja; Incidencija općeg nasilničkog ponašanja; Incidencija kaznenih djela;  Povećana svijest o pravu na sigurnost |

1. **EVALUACIJA I PRILAGODBE AKCIJSKOG PLANA**

Županija će uspostaviti sustav unutarnjeg praćenja provođenja Akcijskog plana na način da će razraditi poseban plan praćenja na temelju indikatora kako su tabelarno navedeni. Unutarnja evaluacija provest će se protekom svake godine ispunjenja Akcijskog plana. Atlas romskih zajednica <http://www.atlas-romskihnaselja.hr/o-atlasu.html> je alat koji je učinkovit u bilježenju intervencija i praćenju njihovih učinaka, te se preporuča njegovo korištenje.

Za potrebe unutarnjeg praćenja provedbe Akcijskog plana župan Koprivničko-križevačke županije imenovat će povjerenstvo koje će se, u pravilu, sastojati od predstavnika upravnih tijela Županije (posebno obrazovanje, nacionalne manjine, zdravstvo, graditeljstvo i slično), predstavnika gradova i općina u kojima Romi žive u većem broju te predstavnika organizacija koje predstavljaju Rome kao i predstavnika vijeća romske nacionalne manjine. Preporuča se da u povjerenstvu bude jednak broj predstavnika jedinica lokalne i područne (regionalne) samouprave kao i predstavnika romske nacionalne manjine. Po potrebi, provest će se vanjska evaluacija za koju će se angažirati sveučilište ili agencija koja se bavi istraživanjima provedbe učinaka javnih politika, po isteku Akcijskog plana, najkasnije do 31. ožujka 2021. godine.

Mjere i aktivnosti navedene u ovom Akcijskom planu podložne su daljnjim izmjenama i dopunama te detaljnijoj razradi, ovisno o okolnostima koje se mogu mijenjati tijekom provedbe, no ne smiju izmijeniti ispunjenje nacionalne strategije kroz uvodno navedene indikatore koji su prema nacionalnim standardima procijenjeni od najveće važnosti za uključivanje Roma u društvenu zajednicu. U pravilu, izmjene i dopune Akcijskog plana, mogu se prilagođavati raspoloživim financijskim resursima i to na način da se, u slučaju nedostatka sredstava odrede samo one mjere koje su provedive, a imaju izravan učinak na smanjenje siromaštva i socijalne isključenosti Roma. U slučaju povećanja sredstava, a posebice putem korištenja EU fondova, mjere se mogu mijenjati i dodavati nove, ali samo na način kojim se ne mijenja prethodno zacrtane indikatore najveće važnosti za uključivanje Roma u zajednicu.

U procesu usklađivanja pravnog sustava RH s pravnom stečevinom EU važna je uloga unapređenja pravnog i političkog okvira za društveno uključivanje kroz koje se promiče ravnopravnost, smanjuje društvena isključenost i promiče društvena kohezija.

Akcijski plan usklađen je s EU politikama društvenog uključivanja pripadnika romske nacionalne manjine i to sa Strategijom Europa 2020 te s Priopćenjem Komisije Europskom parlamentu, Vijeću, Europskom ekonomskom i socijalnom odboru i Odboru regija o Okviru EU za nacionalne strategije integracije Roma do 2020. godine kao i s odredbama međunarodnih dokumenata o ljudskim pravima i pravima nacionalnih manjina koje je Republika Hrvatska ratificirala.

* 1. **Usuglašenost sa nacionalnim strategijama i propisima**

Vlada Republike Hrvatske donijela je Nacionalnu strategiju za uključivanje Roma za razdoblje od 2013. do 2020. godine kojom se nakon provedbe redefiniraju nacionalni prioriteti sukladno trenutnim izazovima u procesu uključivanja i poboljšanja socio-ekonomskog položaja Roma. Strategija sadrži opće i posebne ciljeve postavljene kao smjernice za kreiranje drugih javnih politika. S ciljem definiranja načina provedbe Strategije, Ured za ljudska prava i prava nacionalnih manjina pristupio je izradi Akcijskog plana za provedbu Nacionalne strategije za uključivanje Roma od 2013. do 2020. godine za razdoblje 2013.-2015. (u daljnjem tekstu AP NPURNM). Akcijski plan će pobliže definirati načine provedbe ciljeva, rokove provedbe, nositelje i provedbena tijela mjera te izvore i načine prikupljanja podataka te financijska sredstva potrebna za provedbu Akcijskog plana za trogodišnje razdoblje.

Početkom primjene Nacionalne strategije za uključivanje Roma od 2013. do 2020. godine, prestaju se primjenjivati Nacionalni program za Rome i Akcijski plan Desetljeća za uključivanje Roma 2005.- 2015.

Nacionalnom strategijom za uključivanje Roma 2013. – 2020. naglašena je ključna uloga hrvatskih županija u planiranju i provedbi mjera koje će odgovarati lokalnim potrebama i koje se mogu razvijati kroz lokalni participativni proces u tim područjima se vidi spori napredak koji je uvjetovan interakcijom nekoliko čimbenika: nedostatkom sredstava dodijeljenih za provedbu mjera na nacionalnoj razini te nedostatkom sredstava na lokalnoj razini uvjetovano još uvijek niskom razinom financijske decentralizacije i malim proračunima županija i lokalne samouprave. Uz financijske probleme nerazvijeni su lokalni društveni procesi planiranja te se ne otvaraju prostori za inovativne pristupe koji bi doprinijeli podizanju kvalitete socijalnih usluga. Lokalna samouprava je prošla proces decentralizacije koji je trebao osigurati veći opseg i autonomiju lokalnih tijela da odgovore na lokalne potrebe. Vezano uz političku participaciju, djelovanje manjinskih vijeća je rezultiralo povećanjem interakcije s lokalnim samoupravama i otvaranjem komunikacijskih kanala, ali se nije iskoristio njihov puni potencijal.

Ovaj Akcijski plan usuglašen je i s nacionalnim zakonima kojima se štite ljudska prava, ravnopravnost spolova i propisuje zabrana diskriminacije, kao i s drugim sadržajno povezanim nacionalnim dokumentima i strategijama:

* Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje od 2011. godine;
* Strategija obrazovanja odraslih od 2007. godine;
* Smjernice za razvoj i provedbu aktivne politike zapošljavanja u Republici Hrvatskoj za razdoblje od 2015. – 2017. godine;
* Nacionalni provedbeni plan za socijalno uključivanje za 2011. i 2012. godinu;
* Strategija razvoja socijalne skrbi u Republici Hrvatskoj za razdoblje od 2011. do 2016. godine;
* Nacionalni program za mlade od 2014. do 2017. godine;
* Nacionalna strategija razvoja zdravstva 2012.-2020. godine;
* Nacionalni program zaštite i promicanja ljudskih prava 2013.-2016.;
* Nacionalna politika za ravnopravnost spolova za razdoblje od 2011. do 2015. godine;
* Nacionalni plan za suzbijanje trgovanja ljudima za razdoblje od 2012. do 2015. godine;
* Nacionalni program prevencije ovisnosti za djecu i mlade u odgojno obrazovnom sustavu, te djecu i mlade u sustavu socijalne skrbi za razdoblje od 2010. do 2014. godine;
* Nacionalna strategija suzbijanja zlouporabe opojnih droga u Republici Hrvatskoj 2012.-2017.;
* Strategija razvitka službene statistike Republike Hrvatske 2004. - 2012.;
* Program statističkih aktivnosti Republike Hrvatske za razdoblje od 2008. do 2012. godine;
* Sporazum o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020;
* Operativni program učinkoviti ljudski potencijali 2014.-2020.
  1. **Popis značajnih dokumenata i izvora podataka**
  + European Commission (2012): Communication for the Commission to the European Parliament, the Council, the European Economic and Social Committee and the Committee of the Regions; National Roma Integration Strategies: a first step in the implementation
  + Eurofoundation (2012) : Living Conditions of the Roma: Substandard Health and Housing
  + Nacionalna Strategija uključivanja Roma 2013- 2020
  + Open Society Roma Initiatives Policy Brief (2012) : Empowerment through Employment: Capitalisting on the Economic Oportunities for Roma Inclusion
  + Sardelić, J (2011), CEU: Constructing or Repositioning Roma in Post-socialist Slovenia and Croatia?
  + Štambuk, M. (ur) (2005): Kako žive hrvatski Romi, Institut za društvena istraživanja Ivo Pilar, Zagreb, Hrvatska
  + UNDP Europe and the CIS, (2012): Roma Inclusion Working Papers: Civil Society, Civil Society Involvement and Social Inclusion of Roma
  + UNDP Europe and the CIS (2013): Roma Inclusion Working Papers: Integrated Household Surveys among Roma Populations
  + UNDP Europe and the CIS (2006): At Risk: Roma and the Disaplaced in SouthEast Europe
  + UN Habitat, The Right to Adequate Housing, Factsheet
  + UNICEF CEECIS (2011), The Right of Roma Children to Education
  + UNICEF,European Social Observatory, Belgian Federal Planning Service (Ministry) for Social Integration(2012)
  + World Bank (2012): Reducing Vulnerability and Promoting the Self-Emplyoment of Roma in Eastern Europe through Self-Employment
  + **Korisne web poveznice:**

<http://www.bpri-odihr.org/documents.html> <http://www.logincee.org/library> <http://www.romadecade.org/publications> <http://europeandcis.undp.org/publications/#roma>

1. **ZAVRŠNA ODREDBA**

Ovaj Akcijski plan stupa na snagu 1. siječnja 2017. godine i objavit će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 016-01/16-01/4

URBROJ: 2137/1-02/01-16-3

Koprivnica, 2016.

PREDSJEDNICA:

Verica Rupčić